हर साल बजट भाषण से पहले परिवार के मुखिया कागज पेन लेकर टीवी के सामने पोजीशन ले लेते थे. किचेन में काम कर ही पत्नी चिल्लाकर पूछती थी- .. कुछ चीजों के दाम कम हुए या सबकुछ महंगा हो गया जी? पतिदेव चिल्लाकर कहते थे- रूको डिस्टर्ब मत करो, सुनने दो पूरा भाषण. वित्त मंत्री का भाषण खत्म होते ही परिवार के मुखिया सीधे किसी न्यूज़ चैनल का रुख करते थे और ये चेक करते थे कि महंगे और सस्ते का जो अनुमान उन्होंने लगाया था, वह ठीक है या नहीं.